Familia regală a Marii Britanii se află într-o situație delicată, după ce Kate Middleton și Regele Charles au fost diagnosticați cu cancer. În timp ce suveranul și-a reluat îndatoririle regale, Prințesa de Wales a preferat să stea în continuare departe de ochii curioșilor. Mai multe zvonuri neplăcute au ajuns la urechile socrului său, după ce s-a aflat despre boala ei. Din acest motiv, tatăl Prințului William a luat o decizie neașteptată.
La finalul lunii martie, Kate Middleton a dezvăluit, prin intermediul unui filmuleț oficial, că a fost diagnosticată cu cancer. De asemenea, Prințesa de Wales a transmis că a început tratamentul și a le-a cerut oamenilor să îi respecte intimitatea. De atunci, nora Regelui Charles nu a mai apărut public.
Experții regali consideră că Regele Charles o protejează pe nora sa pentru ca aceasta să se concentreze pe recuperarea. În plus, dincolo de problemele de sănătate, Kate Middleton se implică în continuare și în ceea ce privește creșterea celor trei copii ai săi, George, Charlotte și Louis.
De-a lungul timpului, Prințesa de Wales a primit foarte multe critici din cauza absenței sale de la diferite evenimente publice. Ei bine, după dezvăluirea diagnosticului de cancer, socrul său a luat o decizie importantă în legătură cu astfel de zvonuri nepotrivite.
Regele Charles a vrut să se asigure că soția fiului său are parte de intimitatea pe care și-a dorit-o în această perioadă grea. Mai mult decât atât, el a transmis că nu va mai accepta nicio critică la adresa lui Kate Middleton.
„Sunt oameni din interiorul și din afara palatului care au criticat-o pe Kate de-a lungul anilor, înainte de diagnosticul ei, pentru că se presupune că nu și-a asumat povara regală, pentru că nu a mers la multe tăieri de panglici, deschideri de spitale ca regretata Regina Elisabeta a II-a, regele sau Prințesa Ana, de exemplu.
A fost întotdeauna alegerea lui Kate să acorde prioritate bunăstării copiilor ei în detrimentul îndatoririlor regale. În trecut, Charles a rămas tăcut în legătură cu acest lucru și a permis ca zgomotul de pe margine să continue. Acum regele nu mai acceptă nicio critică la adresa lui Kate, punct.”, a declarat jurnalistul american Christopher Andersen, potrivit OK Magazine.
Expertul regal a mai explicat că există riscuri mari și pentru ceilalți membrii ai familiei regale dacă îndrăznesc să spună lucruri negative despre Kate Middleton. Regele Charles își dorește să o protejeze pentru că el știe cel mai bine ce înseamnă această boală.
La scurt timp după ce Prințesa de Wales a anunțat că are cancer, socrul său i-a transmis că este foarte mândru de ea, admirând-o pentru curajul său. Mai mult decât atât, Regele i-a oferit nurorii sale cea mai înaltă distincție pe care putea să o aibă – Companion Regal al Ordinului Companionilor de Onoare. De altfel, este primul membru al familiei regale care deține acest titlu.
„Charles a fost emoționat până la lacrimi de anunțul video uimitor al lui Kate că are cancer. O vede, într-un cuvânt, curajoasă. De asemenea, știe mai bine decât oricine că viitorul monarhiei este într-o măsură considerabilă în mâinile ei
Kate s-a dovedit, de asemenea, a fi loială familiei regale și fără reproș – lucruri pe care nu le poate spune despre alți Windsor. Ea nu este doar soția unui viitor rege, ci și mama unui viitor monarh. Regele a spus clar că orice simte Kate că are nevoie, ea primește.”, a mai spus expertul regal.